7. ΑΝΑΓΚ.ΝΟΜΟΣ υπ’ αριθ.205 της 27 Νοεμ./4 Δεκ.1967 (ΦΕΚ Α΄216) Περί κωδικοποιήσεως της διοικητικής νομοθεσίας. Άρθρ.1.-Το κατά το Ν.Δ.3980/59 «περί κωδικοποιήσεως της διοικητικής νομοθεσίας» έργον, ανατίθεται εις το Ανώτατον Συμβούλιον Δημοσίων Υπηρεσιών (ΑΣΔΥ), επικουρούμενον υπό του, παρα τη Γενική Διευθύνσει  Δημοσίας Διοικήσεως του Υπουργείου Προεδρίας της Κυβερνήσεως, Γραφείου κωδικοποιήσεως. (Αντι των σελ.255(β)-263(α) Σελ. 255(γ) 325-057 Κωδικοποίηση της Νομοθεσίας 1.Η.ζ.2-7 Άρθρ.2.-1.Η υπό του άρθρ.2 του Ν.Δ.3980/59, ως ετροποποιήθη μεταγενεστέρως, προβλεπομένη κεντρική επιτροπή κωδικοποιήσεως, ως και αι δια του άρθρ.3 του αυτού Ν.Δ/τος συσταθείσαι ειδικαί επιτροπαί κωδικοποιήσεως καταργούνται, του έργου και των αρμοδιοτήτων αυτών εφεξής ασκουμένων, της μεν κεντρικής επιτροπής υπο ειδικού τμήματος του Α.Σ.Δ.Υ., των δε ειδικών επιτροπών υπό ομάδων εργασίας συγκροτουμένων κατά τα κατωτέρω οριζόμενα. 2.Το κατά την προηγουμένην παράγραφον ειδικόν τμήμα του ΑΣΔΥ συγκροτείται, δι’ αποφάσεως του Προέδρου αυτού, εκ τακτικών ή παρέδρων μελών του. Εις το τμήμα τούτο δύνανται να μετέχωσιν ως μέλη αυτού, είτε δι’ ωρισμένον χρονικόν διάστημα, είτε δια την επεξεργασίαν συγκεκριμένου κώδικος ή τμήματος αυτού, μέχρι τριών, δικαστικοί ή διοικητικοί λειτουργοί εν ενεργεία ή μή, οριζόμενοι δια κοινής αποφάσεως του Προέδρου της Κυβερνήσεως, του Υπουργού Προεδρίας και του αρμοδίου, κατά περίπτωσιν, Υπουργού, τηρουμένων ως προς τους εκ τούτων δικαστικούς και των λοιπών κειμένων διατάξεων. 3.Αι κατά την παρ.1 του παρόντος άρθρου ομάδες εργασίας συγκροτούνται εκ τακτικών ή παρέδρων μελών του ΑΣΔΥ, οριζομένων δι’ αποφάσεων του Προέδρου αυτού. Δύνανται να μετέχωσιν εις τας ομάδας ταύτας αναλόγως του αντικειμένου του υπό επεξεργασίαν κώδικος ως μέλη, διατιθέμενοι κατά πλήρη απασχόλησιν, είτε νομικοί συνεργάται εκ των παρά τω Γραφείω Κωδικοποιήσεως της Γενικής Διευθύνσεως Δημοσίας Διοικήσεως του Υπουργείου Προεδρίας Κυβερνήσεως υπηρετούντων, είτε υπάλληλοι διατελούντες υφ’ οιανδήποτε ιδιότητα παρά τη αυτή Γενική Διευθύνσει. Δύνανται ωσαύτως να μετέχωσιν ως μέλη των ομάδων τούτων υπάλληλοι ετέρων Υπουργείων, νομικών προσώπων ή οργανισμών, αποσπώμενοι δια κοινής αποφάσεως του Υπουργού Προεδρίας της Κυβερνήσεως και του αρμοδίου κατά περίπτωσιν Υπουργού, ως και έτερα πρόσωπα, άτινα ως εκ των γνώσεων  και της εμπειρίας των κρίνονται ως κατάλληλα προς υποβοήθησιν του έργου της κωδικοποιήσεως, οριζόμενα δε δι’ αποφάσεως του Προέδρου της Κυβερνήσεως και του Υπουργού Προεδρίας της Κυβερνήσεως. 4.Όπως εν τη κειμένη νομοθεσία αναφέρονται αι δια του παρόντος καταργούμεναι κεντρική και ειδικαί επιτροπαί κωδικοποιήσεως, νοούνται εφεξής, αντιστοίχως, το κατα τας προηγουμένας παραγράφους Ειδικόν Τμήμα του ΑΣΔΥ και αι ομάδες εργασίας. Σελ. 256(γ) 325-058 Άρθρ.3.-Ουδεμία αμοιβή ή άλλη αποζημίωσις καταβάλλεται εις τους μετέχοντας του ειδικού τμήματος ή των ομάδων εργασίας εφ’ οιανδήποτε σχέσει υπαλλήλους ή νομικούς συνεργάτας. Άρθρ.4.-1.Το άρθρ.10 του Ν.Δ.3980/1959, ως ετροποποιήθη, καταργείται. 2.Η εισήγησις προς τον Υπουργόν Προεδρίας Κυβερνήσεως δια την έκδοσιν των κωδίκων ανήκει εφεξής εις το κατα το άρθρ.2 παρ.1 του παρόντος Ειδικόν Τμήμα του ΑΣΔΥ. 3.Η έκδοσις εκάστου κώδικος δύναται να γίνηται και κατά τμήματα. Άρθρ.5.-Δι’ αποφάσεων του Υπουργού Προεδρίας της Κυβερνήσεως  καθορίζονται οι κώδικες των οποίων τα μέχρι της ενάρξεως της ισχύος του παρόντος διατυπωθέντα εν όλω ή εν μέρει σχέδια ενημερούνται μερίμνη και ευθύνη των οικείων Υπουργείων, ως και οι κώδικες δια τους οποίους μερίμνη και ευθύνη των οικείων Υπουργείων θα επιδιωχθή, κατ’ αρχήν, η εν όλω ή εν μέρει συλλογή της αναγομένης εις το αντικείμενόν των εν ισχύει νομοθεσίας. Άρθρ.6.-Αι λεπτομέρειαι της εφαρμογής του Ν.Δ.3980/1959, ως ετροποποιήθη, ως και αι λεπτομέρειαι της εφαρμογής του παρόντος ρυθμίζονται δι’ αποφάσεων του Υπουργού Προεδρίας της Κυβερνήσεως. Άρθρ.7.-(Προστίθεται εδάφιον εις την παρ.4 άρθρ.10 Νομ.3925/1959, ανώτ. σελ.102). Η ισχύς του παρόντος άρχεται απο της δημοσιεύσεώς του εις την Εφημερίδα της Κυβερνήσεως. 1.Η.ζ.7 Κωδικοποίηση της Νομοθεσίας